Plevnan piiritys
Plevnan piiritys (20. heinäkuuta – 10. joulukuuta 1877) oli yksi Venäjän ja Turkin välisen sodan keskeisimpiä operaatioita. Venäläiset yrittivät kolmesti huonolla menestyksellä vallata pohjoisessa Bulgariassa sijainneen linnoitetun Plevnan (nyk. Pleven) kaupungin, jota turkkilaisen Osman paššan joukot pitivät hallussaan. Osman saatiin lopulta antautumaan useita kuukausia kestäneellä piirityksellä, joka kuitenkin sitoi suuren osan Venäjän armeijasta ja hidasti siten Venäjän sotaretkeä.